EkBass/fiwiki-20250220-pages-articles huggingface dataset:
David Price (baseballpelaaja)

David Taylor Price (s. 26. elokuuta 1985 Murfreesboro, Tennessee, Yhdysvallat) on yhdysvaltalainen baseballpelaaja. Hän pelaa syöttäjänä. Price aloitti Major League -uransa syyskuussa 2008. Hän on edustanut Tampa Bay Raysia vuosina 2008–2014, Detroit Tigersia vuosina 2014–2015, Toronto Blue Jaysiä vuonna 2015 sekä Boston Red Soxia vuodesta 2016. Hänet on palkittu liigan parhaana syöttäjänä Cy Young -palkinnolla American Leaguessa vuonna 2012 sekä valittu American Leaguen tähdistöjoukkueeseen vuosina 2010–2012 ja 2014–2015. Hän kuului World Seriesin voittaneeseen joukkueeseen kaudella 2018. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1985 syntyneet Luokka:Elävät henkilöt
Huoma - Henkirikoksen uhrien läheiset ry

Huoma on suomalainen surujärjestö, joka tarjoaa vertaistukea henkirikoksen uhrin läheisille ja pyrkii parantamaan uhrien läheisten asemaa vaikuttamalla lainsäädäntöön ja tukipalveluiden saatavuuteen. Suurin osa Huoman toiminnasta pohjautuu koulutettujen vapaaehtoisten tekemään tukityöhön. Huoman toimintamuotoja ovat paikalliset vertaistukiryhmät, valtakunnalliset vertaistukiviikonloput sekä tukihenkilötoiminta. Huoma julkaisee kaksi kertaa vuodessa Huoma-lehteä, jonka painos on noin 250 kappaletta. Yhdistyksen rahoitus tulee pääasiassa Sosiaali- ja terveysjärjestöjen avustuskeskukselta. Yhdistyksen toimipaikka on Oulussa, mutta vapaaehtoisten ja yhteistyökumppaneiden avulla järjestettyjä vertaistukiryhmiä toimii yhdellätoista paikkakunnalla (vuonna 2020) eri puolilla Suomea. Huoma tekee yhteistyötä mm. kriisikeskusten, Rikosuhripäivystyksen, seurakuntien ja muiden surujärjestöjen kanssa. Huoma järjestää vuosittain Ruusu henkirikoksen uhrille -tapahtumia 2. lokakuuta, jolloin vietetään YK:n kansainvälistä väkivallattomuuden päivää. Huoma on myös yksi vuosittaisen Surukonferenssin järjestäjistä.http://www.surut.fi/ Huoma on perustettu vuonna 2000. Aluksi yhdistys toimi nimellä HRUL ry, joka oli lyhenne sanoista henkirikoksen uhrien läheiset.Alaruikka ym. (toim.), Meillä halataan - Henkirikoksen uhrien läheiset ry 10 vuotta 2000-2010 Yhdistyksellä toimi vuosina 2005-2010 Huom!-projekti, jonka aikana kehitettiin vertaistukea sekä koulutettiin ammattilaisia henkirikoksen uhrien läheisten kohtaamisen. Projektin seurauksena yhdistyksen tunnettavuus parantui ja yhdistys toimi pyydettynä asiantuntijaorganisaationa useiden lakiuudistusten yhteydessä. Projektin yhteydessä aloitettiin laatujaan ensimmäinen suomalainen selvitys henkirikoksen uhrien läheisten selviytymisestä. Tutkimus Henkirikosuhrien perheenjäsenten selviytyminen, mielenterveys ja kokemukset saadusta tuesta ja palvelusta oli Sosiaali- ja terveysministeriön rahoittama, ja sen toteutti kriisiterapeutti ja psykologi Soili Poijula. Vuonna 2006 järjestettiin nimikilpailu, jonka perusteella yhdistyksen nimi muutettiin HRUL:sta nykyiseen muotoonsa Huomaksi.Huoman jäsentiedote syyskuu 2006 Vuonna 2007 otettiin käyttöön Huoman logo, jonka on suunnitellut Nanna Madetoja.Huoman jäsentiedote 2/2007 Logo kuvaa piiriä, jossa neljä eri ikäistä ihmistä tukee ja lohduttaa toisiaan. Huoman motto on "Meillä halataan". == Lähteet == *Huoman verkkosivut === Viitteet === == Aiheesta muualla == * Viralliset sivut * Rikosuhripäivystyksen oppaita 4(2017) Kun henkirikos koskettaa. Käsikirja henkirikosten uhrien läheisten kohtaamiseen s. 40-41 Luokka:Suomalaiset järjestöt Luokka:Surujärjestöt
Virvoitusjuoma-annostelija

Virvoitusjuoma-annostelija on laite, joka sekoittaa ja annostelee hiilihappopitoiset virvoitusjuomat. Niitä on ravintoloissa ja muun muassa tavarataloissa. Laite yhdistää makusiirapin sekä hiilidioksidin jäähdytettyyn puhtaaseen veteen, mistä syntyy virvoitusjuomia. Laite toimii manuaalisesti tai automaattisesti; eräät juoma-annostelijat toimivat soodapistoolia käyttäen. Nykyään makusiirappi usein pumpataan etukäteen hanapakkaukseen (bag in box). Virvoitusjuoma-annostelijaa on myös kutsuttu "sekoituksen jälkeen" -laitteeksi joillakin markkinoilla. Mikä tahansa brändi tai virvoitusjuoma, joka on saatavilla "sekoituksen jälkeen" -makusiirappina, voidaan annostella virvoitusjuoma-annostelijalla. == Lähteet == == Aiheesta muualla == Luokka:Virvoitusjuomat
Siilinjärven EsaB

EsaB on siilinjärveläinen koripallojoukkue, joka pelasi liiton sarjoissa vuosina 1980–1998 ja jälleen vuodesta 2014 eteenpäin. Seurassa toimivat syksyllä 2018 B-poikien, C-tyttöjen ja minipoikien joukkueet sekä Pikkusudet- koriskoulu. Sekä EsaBin miesten että naisten edustusjoukkueet pelasivat 1990-luvulla koripallon kolmanneksi korkeimmalla sarjatasolla II-divisioonassa ja karsivat noususta I-divisioonaan. Seuran juniorit ovat saavuttaneet useita aluemestaruuksia. Menestynein EsaB-kasvatti lienee maajoukkuepelaaja ja Suomen mestari Siiri Nuutinenhttps://www.basket.fi/basket/sarjat/pelaaja/?season_id=24&player;_id=907. == Lähteet == Luokka:Siilinjärveläiset urheiluseurat Luokka:Suomalaiset koripalloseurat Luokka:Vuonna 1980 perustetut urheiluseurat
Galinin sotilashautausmaa

Galinin sotilashautausmaa on hautausmaa Latviassa. Riian eteläpuolella sijaitsevalle Galinin (saks. Galling) pienelle sotilashautausmaalle on haudattu 18 saksalaista, 9 venäläistä ja 3 suomalaista sotilasta, jotka kaatuivat Misa-joen (saks. Misse) rintamaosuudella I maailmansodassa. Suomalainen jääkäripataljoona 27 osallistui alueella itärintaman taisteluihin. Suomalaisista hautausmaalle on haudattu jääkärit Alfred Hyytinen (kaatunut 13.6.1916), Max Kronqvist (kaatunut 25.6.1916) ja Ilmari Pahkajärvi (kaatunut 15.8.1916). Hautausmaalla on ilmeisesti jo sodan aikana pystytetty saksalainen muistomerkki nimilaattoineen sekä 1925 pystytetty suomalaisten muistomerkki. Saksalaisissa neljässä nimilaatassa on mainittu nimet A. Hyytinen, M. Kroncuist ja I. Pokkajaiwi. == Sijainti == Hautausmaa sijaitsee Galinin kylässä (esiintyy myös nimellä Bitite-2), koordinaatit 56°44'34.0"N 24°00'04.0"E. Kylän pääraitilla on oikealla karttataulu, jonka kohdalla vasemmalla on sadan metrin mittainen Cerinu iela -katu. Sen päässä on rautaportti, josta pääsee ojan yli metsikköön missä hautausmaa on. Saksalainen muistomerkki on lähempänä kylää, suomalaisten muutama kymmenen metriä sitä edempänä. Hautausmaa on merkitty karttaan aivan Galinin pohjoispuolelle. esim. http://balticmaps.eu A8:lta runsaan kilometrin päässä vasemmalle lähtee hyväkuntoinen soratie, joka noudattaa vanhaa tielinjaa. Tie oli aikanaan ensimmäisen kilometrin jälkeen saksalaisten etumaastossa, asemat olivat peltoaukean eteläpuolella metsän reunassa. Venäläisten asemat olivat Misa-joen pohjoispuolella. == Lähteet == Luokka:Hautausmaat Luokka:Latvian rakennukset ja rakennelmat
Chabeuil

Chabeuil on kunta itäisessä Ranskassa Drômen departementissa Auvergne-Rhône- Alpesin alueella. Se sijaitsee noin 12 kilometriä Valencen kaupungista kaakkoon. Chabeuil on Valencen esikaupunki ja siellä on Valence-Chabeuilin lentokenttä (Aéroport de Valence-Chabeuil).Tour de France 2018 ==Aiheesta muualla== ==Lähteet== Luokka:Drômen kunnat
Pekka Puhakka

Juho Pekka Puhakka (21. helmikuuta 1874 EnoKuka kukin oli (Viitattu 25.10.2018) – 29. elokuuta 1949 HelsinkiKuolleita. Helsingin Sanomat, 1.9.1949, s. 2.) oli opettaja, päätoimittaja ja järjestövaikuttaja. ==Henkilöhistoria== Pekka Puhakan vanhemmat olivat suntio Juho Puhakka ja Stiina Lindh ja puoliso vuodesta 1904 opettaja Tyyne Maria Hakulinen (k. 1942). Puhakka valmistui kansakoulunopettajaksi Sortavalan seminaarista 1897 ja toimi opettajana Joensuussa 1897–1898, Pohjois-Karjalan kansanopistossa 1898–1899, Tohmajärven Kaurilassa 1899–1903 ja Värtsilässä 1905–1913. Helsingissä hän työskenteli opettajana 1913–1936. Puhakka oli Pohjois-Karjalan päätoimittaja 1903–1905, Nuoren Karjalan 1908–1910 ja Rajaseudun vuodesta 1924. Hän oli myös Pohjois-Karjalan keskusnuorisoseuran sihteeri ja esimies 1898–1913, Suomen opettajayhdistyksen sihteeri 1915–1921, Suomalaisuuden liiton sihteeri 1922–1924 ja Suomen rajaseutuyhdistyksen sihteeri vuodesta 1924. ==Teoksia== * Pielisen varrelta, 1908 * Suomen kansakoulukalenteri, 1916–1929 (toim.) * Suomen nuorison laulukirja, 6. p. 1921, Laine, Johannes; Puhakka, Pekka; Hakulinen, J. H. * Kansakoululaisen muistikirja, 1922 * Maamiehen laulukirja: maatalouskoulujen ja -järjestöjen käytettäväksi, 1923 (toisten avustamana) * Rajaseutu: Suomen Rajaseutuyhdistyksen aikakauskirja, 1929, 1934, 1937 * Rajaseutukysymyksemme, 1938 * Koululinnan kohotessa: kantaatti Helsingin Lapinlahden kansakoulun vihkiäisiin 1941, 1941, Pekka Puhakka, kantaatin säveltänyt Olavi Pesonen * Suomen rajaseutuyhdistyksen 20-vuotistoiminnan selostus 1923–1942, 1944 ==Lähteet== ==Aiheesta muualla== * Opettaja Pekka Puhakka 75 v., Karjalan heimo, no. 3–4, 1949, s. 32. Luokka: Suomalaiset päätoimittajat Luokka: Suomalaiset opettajat Luokka:Suomalaiset tietokirjailijat Luokka:Vuonna 1874 syntyneet Luokka:Vuonna 1949 kuolleet
Käpylän peruskoulu

Käpylän peruskoulu on Helsingin Käpylässä sijaitseva noin 900 oppilaan peruskoulu, joka antaa opetusta luokille 1–9. Kouluun kuuluu kolme rakennusta samassa korttelissa: Väinölä (Väinölänkatu 7), Untamo (Untamontie 2) ja Hykkylä (Mäkelänkatu 93). Koulun erikoisuutena ovat varhennettu espanjan opetus ensimmäiseltä luokalta alkaen sekä luonto- ja tiedepainotteinen opetus yläkoulussa. ==Historia== Käpylän kansakoulu aloitti toimintansa vuonna 1921. Koulu toimi aluksi muun muassa Seuratalossa (Vuoritalossa), kunnes sai oman rakennuksensa Väinölänkadun varteen 1929. Rakennuksen suunnitteli arkkitehti Gunnar Taucher. Kaupunginarkkitehti Hilding Ekelundin suunnittelema Untamontien lisärakennus valmistui 1950. Vuonna 1938 Käpylään perustettiin yksityinen oppikoulu nimeltä Käpylän yhteiskoulu. Se toimi aluksi vuokratiloissa, mutta koulun oma rakennus valmistui Onnentielle 1942, ja koulu muutti siihen 1943. Viipurilainen poikakoulu nimeltä Viipurin kaksoislyseo (alun perin vuonna 1874 perustettu Viipurin reaalikoulu) joutui muuttamaan Helsinkiin ensin talvisodan jälkeen vuosiksi 1940–1942 ja uudestaan jatkosodan aikana 1944. Helsingissä koulu otti myös tyttöoppilaita ja toimi aluksi nimellä Viipurin kaksoisyhteislyseo, kunnes se nimettiin Helsingin kaksoisyhteislyseoksi vuonna 1945. Koulu toimi 1940–1942 Helsingin suomalaisen lyseon tiloissa Kalevankadulla ja vuodesta 1944 Torkkelinkadulla samassa rakennuksessa Helsingin toisen suomalaisen lyseon kanssa.Tirkkonen 1999, s. 10, 42–45 Vuonna 1955 koulu pääsi muuttamaan omaan rakennukseensa Mäkelänkadulle. Rakennuksen kutsumanimi ”Hykkylä” juontaa juurensa koulun HKYL-lyhenteeseen.Tirkkonen 1999, s. 54–55 Vuoden 1977 peruskoulu- uudistuksessa Helsingin kaksoisyhteislyseosta muodostettiin Hykkylän yläaste ja Hykkylän lukio, ja Käpylän yhteiskoulu jaettiin Käpylän yläasteeksi ja Käpylän lukioksi.Tirkkonen 1999, s. 104–105, 124 Käpylän kansakoulun työtä jatkoi Käpylän ala-aste. Käpylän yläaste ja lukio yhdistettiin Hykkylän yläasteeseen ja lukioon 1987, ja Onnentien toimipiste annettiin Laboratoriokoulun käyttöön. Koulujen nimet muutettiin 1989 Käpylän yläasteen kouluksi ja Käpylän lukioksi.Tirkkonen 1999, s. 126–127 Käpylän lukio yhdistyi 1999 Meilahden lukion kanssa Helsingin luonnontiedelukioksi ja muutti toiselle puolelle Mäkelänkatua, jolloin koko Hykkylän rakennus jäi yläasteen käyttöönTirkkonen 1999, s. 149–150. Vuonna 2006 Käpylän ala-asteen ja yläasteen koulut yhdistyivät Käpylän peruskouluksi. Kumpulassa toimi vuosina 1995–2013 Käpylän ala-asteeseen ja peruskouluun kuulunut Kumpulan sivukoulu, jossa opetettiin luokkia 1–2. ==Lähteet== * ===Viitteet=== ==Aiheesta muualla== * Käpylän peruskoulu Luokka:Helsingin peruskoulut Luokka:Käpylä
Katakombi (levy-yhtiö)

Katakombi Oy on rap-artisti Eevil Stöön vuonna 2018 perustama levy-yhtiö. Katakombin artisteihin kuuluvat muun muassa Eevil Stöö, DJ Kridlokk ja Henrik! (Versace Henrik).Eevil Stöö perusti oman levy-yhtiön – ensimmäisestä julkaisusta vastaa DJ Kridlokk Versace Henrik / HENRIK! == Artistit == * Eevil Stöö * DJ Kridlokk * HENRIK! * Aztra * MNTTT * LIFE * ERO! *RPK *Pietaripoika *MARBLEGANG == Diskografia == === Albumit: === * Eevil Stöö - Saattaa Olla Ninja (2019) * Eevil Stöö - 6lack Album (2020) * DJ Kridlokk - Silius (2019) * HENRIK! - Vanha Testamentti (2018) * HENRIK! - Psalmit (2020) * HENRIK! - Uusi Testamentti (2020) * Aztra - ALLU (2020) * MNTTT - 2020 (2019) * LIFE - Mustaa Magiaa (2020) === EP't: === * Eevil Stöö - Internetil Ei Oo Tunteit EP (2019) * Eevil Stöö x OPA - B.M.T. EP (2019) * Eevil Stöö - Nimetön EP (2020) === Singlet: === * Eevil Stöö - Sylkee (2018) * Eevil Stöö - 21 Savage / Kaksijäinen (2018) * Eevil Stöö - Dwayne Wayne (2019) * Eevil Stöö - Jemmaa Ne Dänkit (2019) * Eevil Stöö - Kuolleet Kadut (2019) * Eevil Stöö - Drippimehu (2019) * Eevil Stöö - Pohja Laahaa (2019) * Eevil Stöö - Toisiks Paskin Flow (2019) * Eevil Stöö - Oon Jo Iso Poika (2020) * Eevil Stöö - Stöö Laittaa Haisemaan (2020) * Eevil Stöö - Junji Ito (2020) * Eevil Stöö - Kool Moe Dee (2020) * Eevil Stöö - No Malice (2020) * Eevil Stöö - Merten Oma Nate Dogg (2021) * Eevil Stöö - En Luota Mun Koiriin (2021) * DJ Kridlokk - Varaani (2019) * DJ Kridlokk - T-800 (2019) * HENRIK! - HURMOS! (2020) * Aztra - SLM (2019) * Aztra - KOIRA (2020) * Aztra - PYSY TARINAS (2020) * MNTTT - ADHD (2018) * MNTTT - Mudast (2018) * LIFE - Jää / Tyhjä Nuori (2019) * LIFE - Mustaa Magiaa (2019) * LIFE - Lantion Luut (2019) * LIFE - Tästä Elämä Alkaa (2020) * ERO! - Honduras (2019) * ERO! - Festivaali (2019) * ERO! - Ruutu (2020) * ERO! - Metsäboy (2020) * ERO! - Palvikinkku (2020) * RPK - Alas (2021) * Pietaripoika - Pietari On Poika (2021) == Lähteet == Luokka:Suomalaiset levy-yhtiöt
John David Washington

John David Washington (s. 28. heinäkuuta 1984 Los Angeles, Kalifornia) on yhdysvaltalainen näyttelijä ja entinen amerikkalaisen jalkapallon pelaaja. Hänet tunnetaan muun muassa rooleistaan sarjassa Ballers ja vuoden 2018 elokuvassa BlacKkKlansman, josta hän sai parhaan miespääosan Golden Globe -ehdokkuuden. Washington on Oscar-palkitun näyttelijän Denzel Washingtonin poika. == Lähteet == Luokka:Yhdysvaltalaiset näyttelijät Luokka:Yhdysvaltalaiset amerikkalaisen jalkapallon pelaajat Luokka:Vuonna 1984 syntyneet Luokka:Afroamerikkalaiset Luokka:Elävät henkilöt
Visulahden vahakabinetti

Visulahden vahakabinetti on Suomen ainoa vahakabinetti, joka sijaitsee Mikkelissä huvipuisto Visulahden yhteydessä. Kabinetti tunnetaan hauskoista nukeista. Vahakabinetti on perustettu vuonna 1983 ja se aukesi yleisölle 4.6.1983. == Vahakabinetin nuket == ===="Tuulikaappi"==== * Ahti Karjalainen * kauppaneuvos Paukku (Matti Tuominen) ====1. sali: Päämiehiä==== * Vladimir Putin (poistettu 1. maaliskuuta 2022) * Boris Jeltsin * Mihail Gorbatšov * Vladimir Lenin * Suomen tasavallan presidentit, mukaanlukien Alexander Stubb * Lennart Meri * Jörn Donner * Kruununprinsessa Victoria * Walesin prinssi Charles * Walesin prinsessa Diana * Bill Clinton ====2. sali: Taidemaailma==== * Elias Lönnrot * Aleksis Kivi * F. E. Sillanpää * Akseli Gallen-Kallela * Minna Canth * Wäinö Aaltonen * Alvar Aalto * Jean Sibelius ====3. sali: Suomen sota==== * alikersantti Lahtinen (Veikko Sinisalo) * Carl Gustaf Emil Mannerheim ====4. sali: Urheilijat==== * Paavo Nurmi * Jani Sievinen * Lasse Virén * Pekka Tiilikainen * Veikko Hakulinen * Marja-Liisa Kirvesniemi * Harri Kirvesniemi * Teemu Selänne * Mika Häkkinen * Juha Kankkunen ====5. sali: Kulttuuri==== * Edvin Laine * Ida Aalberg * Jari Sillanpää * Joel Hallikainen * Timo Koivusalo * Kari Salmelainen * Karita Mattila * Tauno Palo * Olavi Virta * Juice Leskinen * Elvis Presley * The Beatles * Spede Pasanen * Reinikainen * Heikki Kinnunen * Aake Kalliala * Pirkka-Pekka Petelius * Frank Pappa * Uuno Turhapuro * Stan Laurel * Oliver Hardy * Buster Keaton * Joulupukki Piirroshahmoja viimeisessä salissa. == Lähteet == Luokka:Visulahti Luokka:Mikkelin museot
Paukkunen

Paukkunen on muun muassa seuraavien henkilöiden sukunimi: * Kari Paukkunen (s. 1946), teatterinjohtaja, teatteriohjaaja ja tuottaja * Katri Paukkunen, laulaja * Leo Paukkunen (1921–2006), sosiaalipoliitikko * Markku Paukkunen (s. 1981), jääkiekkoilija * Samu Paukkunen (s. 1977), virkamies, ulko- ja turvallisuuspolitiikan tutkija * Sari Paukkunen (s. 1982/1983), kuntovalmentaja.
Lippumäen liikunta- ja uimahalli

thumb|Lippumäen uima- ja jäähallin sisäänkäynti. Lippumäen liikunta- ja uimahalli sijaitsee Kuopiossa, Petosen alueen Litmasen kaupunginosassa. Uimahallin puolelta löytyy myös kuntosali. Aiempi Lippumäen luolassa ollut jäähalli muutettiin sisäliikuntatilaksi, ja uusittu tila avattiin käyttöön vuoden 2021 alussa. Jäähallin puolella oli 25 x 56 metrin kokoinen kaukalo ja 200 henkilön katsomo, sekä neljä pukuhuonetta. Lippumäen ulkoliikunta-alueelle on valmistunut luolassa olleen kaukalon tilalle yksityinen, kahden kaukalon Lippumäen jäähalli. == Lähteet == Luokka:Kuopion uimahallit Luokka:Kuopion urheiluhallit Luokka:Suomen jäähallit Luokka:Suomen kaivetut luolat Luokka:Litmanen (Kuopio)
Kurt Helmudt

Kurt Helmudt (7. joulukuuta 1943 Kööpenhamina – 7. syyskuuta 2018) oli tanskalainen soutaja ja olympiavoittaja. Helmudt voitti olympiakultaa perämiehettömissä nelikoissa Tokiossa 1964.Olympics at Sports-Reference.com Hän saavutti samassa veneluokassa MM-pronssia vuonna 1970http://www.sport- komplett.de/sport-komplett/sportarten/r/rudern/hst/82.html ja EM-hopeaa vuonna 1964http://www.sport-komplett.de/sport- komplett/sportarten/r/rudern/hst/67.html. Helmudt kuoli 74-vuotiaana 7. syyskuuta 2018.http://sport.tv2.dk/roning/2018-09-08-ol-guldvinderen-kurt- helmudt-er-doed == Lähteet == * Kurt Helmudt Bio, Stats, and Results Olympics at Sports-Reference.com === Viitteet === == Aiheesta muualla == Luokka:Tanskalaiset soutajat Luokka:Tanskalaiset olympiavoittajat Luokka:Vuonna 1943 syntyneet Luokka:Vuonna 2018 kuolleet
Brasilian kansalliskongressi

Brasilian kansalliskongressi on Brasilian ylin lakia säätävä elin. Se koostuu kahdesta kamarista: senaatista ja edustajainhuoneesta. Senaatissa on kolme edustajaa kustakin 26 osavaltiosta ja kolme pääkaupunkialueesta. Senaattorit valitaan 8 vuodeksi kerrallaan. Alahuoneen eli edustajainhuoneen 513 jäsenen vaalikausi on 4 vuotta. Viitattu 26.10.2018 Oscar Niemeyer suunnitteli kansalliskongressille uuden rakennuksen pääkaupunki Brasíliaan vuonna 1985. Rakennuksessa on kaksi korkeaa tornia, ja niiden vieressä Senaatin sali on kupolin ja alahuoneen sali soppakulhon muotoinen. == Lähteet == Luokka:Brasilian hallinto Luokka:Brasilian politiikka Luokka:Kansalliset parlamentit
Runa

Runa on pohjoismainen naisen etunimi. Se on lyhentymä muinaisskandinaavisista Run-alkuisista nimistä (esim. Runfast, Runfrid, Runälf), joissa alkuosan merkitys on ’salaisuus’ tai ’salainen viisaus’. Nykyään Runa-nimi yhdistetään usein ruotsin kielen substantiiviin runa, joka merkitsee riimua. Nimen maskuliinisia vastineita ovat Runar ja Rune. Digi- ja väestötietoviraston mukaan Suomessa on syyskuuhun 2021 mennessä tilastoitu noin 260–270 Runa- nimistä naista. ==Nimipäivät== Runa-nimi on ollut mukana suomenruotsalaisessa almanakassa vuodesta 1929 lähtien. Nimipäivä oli aiemmin 4. syyskuuta, mutta nykyään se on 28. helmikuuta. Norjassa Runalla on nimipäivä 2. kesäkuuta. ==Tunnettuja Runia== * Runa, oik. Elisabeth Beskow (1870–1928), ruotsalainen kirjailija * Runa Cronström (1915–1994), suomalainen keramiikkataiteilija ja nuortenkirjailija * Runa Melander (1893–1977), suomalainen rehtori, kotitalousopettaja ja keittokirjailija * Runa Meller, oik. Rut Åman (1915–1999), suomenruotsalainen runoilija ==Lähteet== ==Aiheesta muualla== * Etunimien taivutus: Runa (Kotimaisten kielten keskuksen verkkojulkaisu) Luokka:Etunimet
Kaarlo Pulkkinen

Kaarlo Adrian Pulkkinen (5. huhtikuuta 1878 Lempäälä – 16. heinäkuuta 1932 ViialaYlioppilasmatrikkeli 1853–1899 (Viitattu 26.10.2018)) oli suomalainen opettaja ja urheiluvaikuttaja.K. A. Pulkkinen, Aamulehti, 20.07.1932, nro 193, s. 3, Kansalliskirjaston digitaaliset aineistot ==Henkilöhistoria== Kaarlo Pulkkisen vanhemmat olivat ratamestari Ananias Pulkkinen ja Hilda Halkola ja puoliso vuodesta 1910 Hilja Sofia Pasanen (k. 1912). Pulkkinen tuli ylioppilaaksi Hämeenlinnan lyseosta 1898 ja valmistui voimistelunopettajaksi 1902. Hän oli voimistelun vt. kollega Joensuun lyseossa 1898–1899, voimistelun, maantiedon ja terveysopin vt. kollega Kajaanin seminaarissa 1902–1903, voimistelun kollega Porin lyseossa 1904–1905 ja terveysopin opettaja Porin ammattikoulussa 1907–1909. Turun suomalaisen reaalilyseon voimistelun ja terveysopin lehtori hän oli vuodesta 1909 ja Turun teollisuuskoulussa 1918–1919. Sanomalehden toimittajana Porissa Pulkkinen työskenteli 1905–1906. Hän oli SVUL:in Porin piirikerhon perustajia ja puheenjohtaja 1908–1909 ja toimi useiden eri urheiluseurojen johtajana. ==Teoksia== * Hellenien voimistelu ja urheilu, 1907 * Muutamia piirteitä voimistelun ja urheilun tarkoituksesta ja merkityksestä yksilöllisessä ja yhteiskunnallisessa suhteessa, 1909 * Velan kahleissa, 1915, Gustaf af Geijerstam, suom. Kaarlo Pulkkinen ==Lähteet== Luokka: Suomalaiset urheiluvaikuttajat Luokka: Suomalaiset opettajat Luokka: Suomalaiset toimittajat Luokka:Suomalaiset tietokirjailijat Luokka: Suomentajat Luokka:Vuonna 1878 syntyneet Luokka:Vuonna 1932 kuolleet
Steven Wright

Steven Richard Wright (s. 30. elokuuta 1984 Torrance, Kalifornia, Yhdysvallat) on yhdysvaltalainen baseballpelaaja. Hän pelaa syöttäjänä. Hänen lempinimensä on "Knucksie". Wright aloitti Major League -uransa huhtikuussa 2013. Hän on edustanut koko ajan Boston Red Soxia. Hänet valittiin American Leaguen tähdistöjoukkueeseen kaudella 2016. == Lähteet == Luokka:Yhdysvaltalaiset baseballpelaajat Luokka:Vuonna 1984 syntyneet Luokka:Elävät henkilöt
CC Sabathia

Carsten Charles Sabathia (s. 21. heinäkuuta 1980 Vallejo, Kalifornia, Yhdysvallat) on uransa lopettanut yhdysvaltalainen baseballpelaaja. Hän pelasi urallaan syöttäjänä. Hänen lempinimensä on "Dub". Sabathia aloitti Major League -uransa huhtikuussa 2001. Hän on edustanut Cleveland Indiansia vuosina 2001–2008, Milwaukee Brewersia vuonna 2008 sekä New York Yankeesia vuosina 2009-2019. Hän kuului World Seriesin voittaneeseen joukkueeseen vuonna 2009. Hänet on palkittu American Leaguen parhaana syöttäjänä Cy Young -palkinnolla kaudella 2007 sekä valittu American Leaguen tähdistöjoukkueeseen vuosina 2003–2004, 2007 sekä 2010–2012.Sabathia ilmoitti jäävänsä eläkkeelle kauden 2019 jälkeen. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1980 syntyneet Luokka:Elävät henkilöt
Kirjepommit Yhdysvalloissa lokakuussa 2018

Kirjepommit Yhdysvalloissa lokakuussa 2018 lähetettiin useille demokraattien tukijoille, jotka ovat vastustaneet Yhdysvaltojen presidentin Donald Trumpin näkemyksiä. Pommit eivät ehtineet aiheuttaa vahinkoa. Niissä ei ollut sytytinmekanismia, mutta niissä oli erittäin herkkää räjähdeainetta. Pommien lähettäjä oli kiihkeä Trumpin kannattaja, 56-vuotias floridalainen mies, jolla on aiempi rikostausta, muun muassa tuomio pommiuhkauksesta 2001. Hänet otettiin kiinni 27. lokakuuta 2018. Pommeja on löytynyt yhteensä neljätoista. Pommeja lähetettiin ainakin Barack Obamalle, Hillary Clintonille, George Sorosille, Joe Bidenille, John Brennanille CNN:n osoitteeseen, Robert de Nirolle. ja kongressiedustaja Maxine Waterille. Pommi meni myös kongressiedustaja Debbie Wasserman Schultzille mutta se oli tarkoitettu entiselle oikeusministerille Eric Holderille. Trump on epäsuorasti syyttänyt kirjepommeista mediaa. ==Lähteet== Luokka:Terrorismi Luokka:Yhdysvaltain postiliikenne Luokka:Pommit Luokka:Terrori-iskut Yhdysvalloissa Luokka:Vuoden 2018 rikokset
Porvoon Kristuksen kirkastumisen kirkko

Porvoon ortodoksinen kirkko eli Porvoon Kristuksen kirkastumisen kirkko on Porvoossa sijaitseva ortodoksinen kirkkorakennus. Kirkko kuuluu Helsingin ortodoksiseen seurakuntaan. Kirkko rakennettiin vuosina 1980-luvun lopulla ja sen vihki käyttöön Helsingin metropoliitta Tiihon 5. elokuuta 1989. Kirkko on pyhitetty Kristuksen kirkastumisen muistolle. Kirkon suunnittelijana toimi arkkitehti Juhani Sorsa. ==Lähteet== Kristuksen kirkastumisen kirkko Luokka:Suomen ortodoksiset kirkkorakennukset Luokka:Uudenmaan kirkkorakennukset
Maximus Aquilalainen

Pyhä Maximus Aquilalainen (228? – n. 250) oli diakoni, marttyyri ja pyhimys. Keisari Deciuksen vainojen alettua hän oli ensimmäisiä pidätettyjä, joidenkin lähteiden mukaan vapaaehtoisesti. Maximusta kidutettiin ja lahjottiin, mutta kidutus oli tehotonta, ja lopulta hänet heitettiin jyrkänteeltä alas. Hänen muistopäiväänsä vietetään 10. kesäkuuta tai 20. lokakuuta, ja hän on Italian Aquilan suojeluspyhimys. Keisari Otto I Suuri ja paavi Johannes XII tulivat 10. kesäkuuta 956 kunnioittamaan Maximuksen reliikkejä. == Lähteet == Luokka:Kristityt marttyyrit Luokka:Pyhimykset
Sahle-Work Zewde

Sahle-Work Zewde (; s. 21. helmikuuta 1950 Addis Abeba) on etiopialainen diplomaatti. Hänet valittiin Etiopian presidentiksi 25. lokakuuta 2018. Hän on ensimmäinen nainen Etiopian presidenttinä. Sahle-Work on työskennellyt Etiopian suurlähettiläänä useissa maissa. Viimeksi ennen presidentiksi valintaa hän oli Yhdistyneiden kansakuntien (YK) alipääsihteerinä ja YK:n pääsihteerin erityisedustajana Afrikan unionissa. == Nuoruus ja koulutus == Sahle-Work kävi Addis Abebassa peruskoulun ja lukion Lycée Guébré-Mariamin kansainvälisessä koulussa. Sen jälkeen hän opiskeli Ranskassa Montpellier'n yliopistossa luonnontieteitä. Hän puhuu sujuvasti amharaa, ranskaa ja englantia. == Ura == === Diplomaattina === Sahle-Work oli Yodit Emirun jälkeen toinen nainen, joka nimitettiin Etiopian suurlähettilääksi. Sahle-Work toimi 1989–1993 Etiopian Senegalin-suurlähettiläänä ja vuosina 1993–2002 Etiopian Djiboutin-suurlähettiläänä ja pysyvänä edustajana IGAD:ssa. Myöhemmin, vuosina 2002–2006 hän toimi Etiopian Ranskan-suurlähettiläänä ja pysyvänä edustajana Unescossa. Sittemmin Sahle-Work on työskennellyt muissakin korkeissa viroissa, kuten Etiopian pysyvänä edustajana Afrikan unionissa ja ECA:ssa ja Etiopian ulkoasiainministeriön Afrikan asioiden pääjohtajana. === Ura Yhdistyneissä kansakunnissa === Sahle-Work toimi vuoteen 2011 YK:n pääsihteerin Ban Ki- moonin erityisedustajana ja YK:n rauh BINUCAn (United Nations Integrated Peacebuilding Office In The Central African Republic) johtajana. Ban nimitti vuonna 2011 Sahle-Workin YK:n Nairobin-toimiston pääjohtajaksi. Sahle-Workin aikana toimistosta tuli yhä tärkeämpi YK:n keskuspaikka Itä- ja Keski- Afrikassa. YK:n pääsihteeri António Guterres nimitti kesäkuussa 2018 Sahle- Workin YK:n alipääsihteeriksi ja erityisedustajakseen Afrikan Unionissa ja YK:n Afrikan unionin -toimiston johtajaksi. Hän oli ensimmäinen virkaan nimitetty nainen. === Etiopian presidenttinä === Sahle-Work nimitettiin Etiopian presidentiksi 25. lokakuuta 2018 ensimmäisenä naisena ja neljäntenä presidenttinä sen jälkeen, kun Etiopiaa johtava poliittinen liittouma EPRDF nousi maassa valtaan. Hän tuli epäselvissä olosuhteissa eronneen Mulatu Teshomen paikalle, ja hänen odotetaan toimivan virassa kaksi kuuden vuoden kautta. Sahle-Work oli nimityshetkellä ainoa Afrikan naispuolinen valtionpäämies ja keisarinna Zewditun jälkeen ensimmäinen Etiopian valtionpää. == Lähteet == ==Aiheesta muualla== Luokka:Etiopian presidentit Luokka:Etiopialaiset diplomaatit Luokka:Vuonna 1950 syntyneet Luokka:Elävät henkilöt
Ismael Khalkedonilainen

Pyhä Ismael Khalkedonilainen (kuollut 362 Khalkedon) oli persialainen marttyyri ja pyhimys. Hänet lähetettiin yhdessä muiden persialaisten marttyyrien Manuelin ja Sabelin kanssa kuninkaansa Baltanin toimesta neuvottelemaan rauhaa keisari Julianuksen kanssa Khalkedonissa. Neuvottelun sijasta Julianus pidätti heidät, käski heidän uhrata epäjumalankuville ja heidän kieltäytyessään teloitti heidät. Keisari Theodosius Suuri omisti kirkon heidän kunniakseen Konstantinopoliin. Ismaelin ruumis poltettiin eikä hänestä ole jäänyt jäljelle pyhäinjäännöksiä. Hänet mainitaan vuoden 1914 Martyrologium Romanumissa ja hänen muistopäiväänsä vietetään 17. kesäkuuta. == Lähteet == Luokka:Kristityt marttyyrit Luokka:Pyhimykset
2-metyylifuraani

2-Metyylifuraani (C5H6O) on aromaattinen heterosyklinen orgaaninen yhdiste ja furaanin johdannainen. Yhdistettä käytetään orgaanisen kemian synteeseissä, liuottimena ja lisäksi sitä tutkitaan käytettäväksi biopolttoaineena. ==Ominaisuudet, valmistus ja käyttö== Huoneenlämpötilassa 2-metyylifuraani on väritöntä tai kellertävää nestettä, jolla on miellyttävä haju. Yhdisteen kemialliset ominaisuudet ovat furaanin kaltaisia ja se voidaan esimerkiksi pelkistää vedyttämällä 2-metyylitetrahydrofuraaniksi.R. H. Kottke: Furan Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 26.10.2018 Nykyisin kaikki käytettävä 2-metyylifuraani muodostuu sivutuotteena valmistettaessa furfuryylialkoholia furfuraalista. Katalyyttinä reaktiossa toimii kuparikromiitti (Cu2Cr2O5). Yhdisteen valmistamiseksi on pyritty kehittämään selektiivisiä synteesireittejä furfuraalista ja furfuryylialkoholista. Tämän lisäksi 2-metyylifuraanin tuottamista bioteknisesti tutkitaan. 2-Metyylifuraania käytetään orgaanisen kemian synteeseissä lähtöaineena. Siitä valmistetaan muun muassa 2-metyylitetrahydrofuraania, klorokiinia, 5-metyylifurfuraalia, 3-asetyyli-1-propanolia ja typpeä ja rikkiä sisältäviä heterosyklisiä yhdisteitä. Sitä voidaan myös käyttää liuottimena ja tässä käytössä sen ominaisuudet ovat furaaniin verrattavat. 2-Metyylifuraanin käyttöä biopolttoaineena tutkitaan. Yhdistettä esiintyy kukkien tuoksuissa ja semiokemikaalina eliöiden viestinnässä. == Lähteet == == Aiheesta muualla == *Human Metabolome Database (HMDB): 2-Methylfuran *Food Database (FooDB): 2-Methylfuran *Pherobase: Floral Compound - 2me-furan *Pherobase: Semiochemical - 2me-furan Luokka:Heterosykliset yhdisteet Luokka:Furaanit Luokka:Elintarvikelisäaineet Luokka:Biopolttoaineet
Rautalammin pyhän Nikolaoksen kirkko

Rautalammin ortodoksinen kirkko eli Rautalammin pyhän Nikolaoksen kirkko on Rautalammilla sijaitseva ortodoksinen kirkkorakennus. Kirkko kuuluu Rautalammin ortodoksiseen seurakuntaan. == Historia == Kirkko rakennettiin vuonna 1959 Rautalammin kirkonkylän keskustaan ja sen vihki käyttöön piispa Paavali 12. kesäkuuta 1960. Kirkko on pyhitetty pyhälle Nikolaokselle. Kirkon suunnittelijana toimi arkkitehti Ilmari Ahonen, jonka suunnittelemista keskuskupolikirkoista Rautalammin kirkko on ainoa puusta rakennettu. Keväällä 1960 kirkkoon saatiin taiteilija Veikko Marttisen maalaamat ikonit. Vuonna 1985 kirkon ikonostaasin ikonit ja kuninkaanovet uusittiin, jolloin uudet ikonit maalasi Margit Lintu. Kirkkosalissa on myös neljä Salmin Orusjärven kirkon entistä ikonia. Kirkossa on tehty sisäremontti vuonna 2003 ja ulko-osat on uudelleenmaalattu kesällä 2006. ==Lähteet== Luokka:Pohjois-Savon kirkkorakennukset Luokka:Rautalammin rakennukset ja rakennelmat Luokka:Suomen ortodoksiset kirkkorakennukset Luokka:Kuopion ja Karjalan hiippakunta
Suomen Baseball- ja Softball-liitto

Suomen Baseball- ja Softball-liitto (lyh. SBSL) on baseballin ja softballin kattojärjestö Suomessa. Baseball- ja softball-liitto on perustettu 9. maaliskuuta 1981. Liiton toiminnan tarkoituksena on edistää ja kehittää baseballin ja softballin harrastusta ja kilpailutoimintaa Suomesssa. SBSL on hallinnollisesti osa Suomen Pesäpalloliittoa. Liittoon kuuluu 14 jäsenseuraa. SBSL on Suomen Olympiakomitean sekä Euroopan Baseball- ja Softball-liiton ja Maailman Baseball- ja Softball-liiton jäsen. Järjestön toimisto sijaitsee Vantaalla. Vuonna 1981 pelattiin ensimmäinen baseballin SM-sarja. Vuotta aiemmin Erkki Heikkilä oli perustanut Turkuun Bases BSC:n. Vuonna 2012 Suomen Baseball- ja Softball-liitto sulautettiin Suomen Pesäpalloliiton jaostoksi pesäpallon ja baseballin yhteistyön vahistamiseksi. Suomen Baseball- ja Softball-liiton alla toimii kolme baseball-sarjatasoa: Baseballin SM-sarja, Fat Lizard League (entiseltä nimeltään Suomi-sarja) ja vuonna 2021 perustettu 3. divisioona, johon osallistuu pesäpallon Superpesis-seurojen kokoamia baseball-joukkueita. Vuonna 2021 Suomen Baseball- ja Softball-liitto aloittivat tiiviimmän yhteistyön Pesäpalloliiton kanssa baseballin suosion ja harrastajamäärien kasvattamiseksi. Suomen baseballmaajoukkue nimettiin uudestaan Karhuiksi, ja Baseballin SM-sarja houkutteli uusia sponsoreita. Lisäksi julkistettiin, että Superpesis-pelaajat Konsta Kurikka, Toni Kohonen, Jonne Kemppainen, Janne Leppälä ja Luka Raesmaa edustavat Suomea sen baseballmaajoukkueessa ja osallistuvat SM-sarjaan vuonna 2021. Kurikka, Kohonen ja Raesmaa osallistuvat kauteen kuitenkin samaan aikaan käynnissä olevan pesäpallokauden ehdoin. == Lähteet == Luokka:Suomen baseball Luokka:Softball Luokka:Suomalaiset urheilujärjestöt
Federalist Society

Federalist Society for Law and Public Policy Studies eli Federalist Society on yhdysvaltalainen organisaatio, joka kannattaa Yhdysvaltain lain konservatiivista ja libertaristista tulkintaa. Organisaatioon kuuluu oikeustieteiden opiskelijoita ja tutkijoita sekä lakimiehiä. Federalist Societyyn kuului vuonna 2018 sen oman arvion mukaan yli 65 000 jäsentä. Järjestön tulot olivat vuonna 2017 yhteensä noin 20,4 miljoonaa ja menot 18,2 miljoonaa Yhdysvaltain dollariahttps://www.charitynavigator.org/index.cfm?bay=search.summary&orgid;=7960#.U5TtmJRdUQ4. Federalist Societyn perusti vuonna 1982 Steven G. Calabresi, joka tuolloin opiskeli oikeustieteitä Yalen yliopistossa. Myöhemmin organisaation toiminta on laajentunut lähes kaikille Yhdysvaltain oikeustieteitä opettaville yliopistokampuksille. Samalla Federalist Societysta on tullut hyvin vaikutusvaltainen organisaatio. Esimerkiksi Yhdysvaltain korkeimman oikeuden nykyisistä tuomareista ainakin John Roberts, Samuel Alito ja Neil Gorsuch on liitetty organisaatioon. == Lähteet == == Aiheesta muualla == * The Federalist Society Luokka:Yhdysvaltalaiset järjestöt Luokka:Yhdysvaltain laki
Minna Canth -palkinto

Minna Canth -palkinto on Suomen Messusäätiön rahoittama palkinto, joka myönnetään vuosittain ”yhteiskuntamme ravistelijalle” Helsingin kirjamessuilla. Palkinnon suuruus oli 5 000 euroa vuonna 2017 ja 10 000 euroa vuonna 2018, 5 000 euroa vuosina 2019 ja 2020. == Palkinnon saaneet == * 2017 Irja Askola * 2018 Kaarina Hazard * 2019 Maryan Abdulkarim * 2020 Tommi Kinnunen * 2021 Ruben Stiller == Lähteet == Luokka:Suomalaiset palkinnot
Elizabeth Loftus

Elizabeth Loftus (o.s. Fishman; s. 16. lokakuuta 1944) on yhdysvaltalainen psykologi, joka on tutkinut erityisesti valemuistoja. == Lähteet == ==Aiheesta muualla== * Luokka:Yhdysvaltalaiset psykologit Luokka:Vuonna 1944 syntyneet Luokka:Elävät henkilöt
Darwin (Galápagossaaret)

Darwin on Galápagossaariin kuuluva saari, jonka pinta-ala on 2,33 neliökilometriä. Se on saariston luoteisin saari, ja siellä lisääntyy muun muassa nokitiira. == Sijainti ja maantiede == Darwin on Galápagossaarten luoteisin saari, ja sieltä on noin 160 kilometriä Isabelalle. Sen pinta-ala on 2,33 neliökilometriä ja korkein kohta 168 metriä. Darwin on tulivuoren huippu. Vuori kohoaa noin tuhat metriä merenpohjan yläpuolelle. == Elävä luonto == Darwinilla elää monia lintuja, ja se on saariston ainoa saari, jolla nokitiira lisääntyy. Dawinia ympäröivät vedet puolestaan on tunnettuja vasarahaipopulaatiostaan. Darwin ja sen lähellä oleva Wolf ovat suojeltuja, mutta suojelun varmistaminen on vaikeaa saarten syrjäisen sijainnin takia. == Lähteet == == Aiheesta muualla == Luokka:Galápagossaarten saaret
Mäkilähtöavustin

Mäkilähtöavustin on auton ominaisuus, joka helpottaa mäkilähdön tekemistä ja liikkeelle lähtöä ylämäessä. Mäkilähtöavustin tuottaa jarrupiiriin painetta, kun kytkinpoljin painetaan pohjaan ja estää näin auton valumisen mäessä alaspäin ennen lähtemistä. Mekaaninen mäkilähtöavustin on jarruissa oleva venttiili, jossa on kuula. Manuaalivaihteisessa autossa ylämäessä kuula tukkii venttiilin, kun kytkin on pohjassa. Alamäessä kuula puolestaan valuu pois venttiilin suulta. Nykyään mäkilähtöavustimet ovat kuitenkin elektronisia. Yleensä mäkilähtöavustin pitää auton paikoillaan noin 3–5 sekuntia, minkä jälkeen avustimen toiminta lakkaa ja kuskin on tarkoitus lähteä liikkeelle. ==Lähteet== Luokka:Auton sähköjärjestelmät
Piikatyöryhmä

Piikatyöryhmä, virallisesti Kotitalouksien työllistämismahdollisuuksia selvittävä työryhmä, lyhyemmin Kotitalouksien työllistämistyöryhmä, oli hallituspuolueita edustavista ministerien erityisavustajista koottu ryhmä. Sen tehtävänä oli etsiä keinoja, joilla kotitalouksia voitaisiin kannustaa palkkaamaan ulkopuolista työvoimaa kotitöiden tekemiseen.Uutiskatsaus. Mitä Missä Milloin 1997 s. 113. Otava 1996 ISBN 951-1-14219-4 Esitys luovutettiin ministeri Arja Alholle 30. heinäkuuta 1996. Se sai runsaasti huomiota, ja käyttöön tuli laajalti juuri nimitys piikatyöryhmä. Erilaiset piika-alkuiset sanat yleistyivät julkisuudessa. Piika-sana oli ollut kuitenkin käytössä vastaavaa keskustelua käytäessä jo 1970- ja 1980-luvuilla. Suomen Sosialidemokraatissa oli 7. tammikuuta 1987 uutinen, jossa otsikkona oli ”’Piikavähennys’ jäi harmittamaan”. == Lähteet == Luokka:Kotitalous
Villardonnel

Villardonnel on kunta Lounais-Ranskassa Auden departementissa Occitanien alueella. Se sijaitsee noin 20 kilometriä Carcassonnen kaupungista pohjoiseen. Lokakuussa 2018 Auren departementtia kohdanneissa rajuissa tulvissa sai surmansa ainakin kolmetoista ihmistä. Villardonnel oli yksi pahiten tulvista kärsineistä kunnista. ==Lähteet== ==Aiheesta muualla== Luokka:Auden kunnat
Johan Alén

Johan Alén (s. 14. maaliskuuta 1976 Rovaniemi) on suomalainen runoilija, kirjailija ja toimittaja. Hän on toiminut Kulttuurivihkot-lehden päätoimittajana (1999–2004). Alén on valmistunut Helsingin yliopistosta humanististen tieteiden kandidaatiksi pääaineena yleinen kirjallisuustiede ja työskennellyt useissa lehdissä. Hän oli Kulttuuri-, mielipide- ja tiedelehtien liiton puheenjohtaja 2003. Marraskuussa 2016 hän kirjoitti Kansan Uutisiin pääministeri Juha Sipilän mahdollisesta esteellisyydestä hallituksen Terrafame-kaivoksen rahoituspäätöksessä, mistä seurasi Juha Sipilän ja Yleisradion toimintaa koskeva kohu. == Teokset == === Runokokoelmat === * Palasia (1993) * Kun kuu ei hymyile (1995) * Alukseni, kirkas (Kulttuurivihkot 2017) === Novellikokoelmet === * Katoavat keltaiset (Kulttuurivihkot 2018) === Muut teokset === * GSM-pikaopas (KnowWare 1999) == Lähteet == Luokka:Suomalaiset runoilijat Luokka:Suomalaiset kirjailijat Luokka:Suomalaiset toimittajat Luokka:Vuonna 1976 syntyneet Luokka:Elävät henkilöt
Conques-sur-Orbiel

Conques-sur-Orbiel on kunta Lounais-Ranskassa Auden departementissa Oksitanian alueella. Se sijaitsee noin 10 kilometriä Carcassonnen kaupungista koilliseen. Lokakuussa 2018 Auren departementtia kohdanneissa rajuissa tulvissa sai surmansa ainakin kolmetoista ihmistä. Conques-sur-Orbiel oli yksi pahiten tulvista kärsineistä kunnista. ==Aiheesta muualla== ==Lähteet== Luokka:Auden kunnat
Villa Rulludd

Villa Rulludd on huvila, joka sijaitsee Espoon Iivisniemessä, Rullaniementien päässä. Villa Rulluddenilla on museo, joka on auki yhden päivän kuukaudesta. Villa Rulludd koostuu kahdesta huvilasta, jotka rakennuttivat Alfred Kihlman vuonna 1873 ja hänen poikansa Lorenzo Kihlman 1893. Vierekkäiset huvilat liitettiin yhteen kuistilla vuonna 1908. Villa Rulludd oli Kihlmanin suvun jäsenten kesänviettopaikkana kuuden sukupolven ajan vuoteen 1980 saakka, jolloin huvila tontteineen siirtyi Espoon kaupungin omistukseen. Villa Rulludd sai suojelumerkinnän asemakaavassa vuonna 1983 ja se suojeltiin rakennuslain nojalla vuonna 1989. Kihlmanin suvun myytyä huvilan se oli vuosia asumattomana ja ränsistyi pahoin. Huvila peruskorjattiin ensimmäisen kerran vuosina 1990–1993 ja uudelleen 2010-luvulla. Yhdessä Villa Marjarannan kanssa Rulludd muodostaa historiallisesti merkittävän huvilakokonaisuuden.Härö, s. 203 == Lähteet == * === Viitteet === Luokka:Espoon huvilat Luokka:Espoon museot Luokka:Espoon nähtävyydet Luokka:Kaitaa Luokka:Suomen 1800-luvulla rakennetut rakennukset ja rakennelmat
Val de Lambronne

Val de Lambronne on kunta Lounais-Ranskassa Auden departementissa Occitanien alueella. Se sijaitsee noin 24 kilometriä Limouxin kaupungista länteen. Kunta muodostettiin 1. tammikuuta 2016, kun kaksi kuntaa Caudeval ja Gueytes-et- Labastide yhdistyivät. Uuden kunnan hallintopaikaksi nimettiin Caudeval. ==Aiheesta muualla== ==Lähteet== Luokka:Auden kunnat
Quillan

Quillan on kunta Lounais-Ranskassa Auden departementissa Occitanien alueella. Se sijaitsee Audejoen varrella, noin 30 kilometriä Limouxin kaupungista etelään. Kunta muodostettiin 1. tammikuuta 2016, kun kaksi kuntaa Quillan ja Brenac yhdistyivät. Uuden kunnan hallintopaikaksi nimettiin Quillan. ==Aiheesta muualla== ==Lähteet== Luokka:Auden kunnat
Aidattu tulevaisuus

__NOTOC__ Aidattu tulevaisuus on Teksti-TV 666:n ensimmäinen studioalbumi, joka julkaistiin 7. syyskuuta 2018. Albumi debytoi Suomen virallisen listan sijalla 37, ja levymyynti nosti sen fyysisen albumilistan seitsemännelle sijalle. == Vastaanotto == Imperiumi 7+ Inferno Kaaoszine Soundi Soundin Mikael Mattila antoi albumille kolme tähteä viidestä. Hän kuvailia albumia yhtyeen vakaimmaksi ja jääräpäisimmäksi, ja vertasi sitä aloituskappaleessakin käsiteltävään Ford Mondeoon: Varmaksi ja muodokkaaksi, mutta massiivisuutensa takia hitaasti kääntyväksi ja möhkälemäiseksi. Hän piti muuten hyvän kokonaisuuden suurimpana ongelmana sävellysten sisällöllistä yksinkertaisuutta. == Kappaleet == == Lähteet == Luokka:Vuoden 2018 esikoisalbumit Luokka:Teksti-TV 666:n albumit Luokka:Svart Recordsin albumit
1, 2, 3

__NOTOC__ 1, 2, 3 on Teksti-TV 666:n kokoelma-albumi, joka sisältää kokonaisuudessaan yhtyeen kolme ensimmäistä EP:tä, jotka julkaistiin vuosina 2014–2016. Kokoelma julkaistiin 7. lokakuuta 2016 levymerkillä Svart Records. Albumi debytoi Suomen virallisen listan sijalla 27. Albumi julkaistiin kolmen eri värin painoksissa, joista rajoitetuinta verenpunaista painosta sai ainoastaan Svartin myymälästä ja yhtyeen keikoilta. == Vastaanotto == Helsingin Sanomat Imperiumi 7/10 Inferno Noise.fi Soundi Infernon Mikko Malm antoi albumille arvosanan 4/5. Hän piti EP-nippua raikkaana ja hypnoottisena, ikiaikaisena kokonaisuutena. Hän sanoi kokoelman sisältävän omat levykohtaiset kohokohtansa, ja totesi kappaleiden avautuvat todella vasta livetilanteessa. == Kappaleet == == Lähteet == Luokka:Vuoden 2016 kokoelma-albumit Luokka:Teksti-TV 666:n albumit Luokka:Svart Recordsin albumit
Otsonpesä

Otsonpesän rivitalo on vuonna 1959 valmistunut Espoon Tapiolassa sijaitseva Kaija ja Heikki Sirenin suunnittelema asuinkiinteistö. Rakennuksen on urakoinut Rakennus- ja insinööritoimisto Yrjö Karjalainen Oy, joka urakoi myös muita Tapiolan alueen rakennushankkeita. Ensimmäiset asukkaat olivat Tapiolaa rakentaneiden rakennusliikkeiden johtajia ja omistajia, ja kiinteistö poikkesi 150–250 m²:n huoneistokokojensa puolesta Tapiolan muusta kerrostalo- ja rivitalorakentamisesta, mikä herätti poliittista närää asuinalueen ideologista taustaa ajaneissa piireissä. Erityisesti rakennuksen sijainnista Tapiolantien, Kontionkujan ja Otsolahdentien rajaamaan kortteliin kerrostalojen ja merenrantapuiston välissä aiheutui kaavoituspoliittista keskustelua. Kiinteistössä on viisi asuntoa, joista suurin on alun perin ollut Yrjö Karjalaisen perheen omassa käytössä. Otsonpesä on esitelty sadoissa arkkitehtuurin julkaisuissa, ja se on arkkitehtuuriltaan yksi Suomen kansainvälisesti tunnetuimmista asuinkiinteistöistä. Se on saanut vaikutteita 1930–1950-lukujen kansainvälisistä varhaisen funktionalismin kohteista ja inspiroinut myöhempiä, erityisesti 1960-luvulla valmistuneita funktionalistisen tyylin rakennuksia ympäri maailman. Rakennuksen julkisivu ja tunnetuimmat yksityiskohdat ovat suojeltuja. Rakennus on muurattu tiilestä ja se koostuu palikkamaisista osista. Julkisivu on valkoinen, siinä on suuria ikkunapintoja ja valkoisuutta korostamassa mustaa vaakalaudoitusta. == Lähteet == == Aiheesta muualla == * Luokka:Heikki ja Kaija Sirenin suunnittelemat rakennukset Luokka:Uudenmaan suojellut rakennukset Luokka:Espoon asuinrakennukset Luokka:Tapiola
Kosto elää!

__NOTOC__ Kosto elää! on Huoran toinen studioalbumi, joka julkaistiin 2. marraskuuta 2018. Albumin kantavina teemoina ovat aikalaispolitiikka, syrjäytyminen, väkivalta ja vääryys. Albumi debytoi Suomen virallisen listan kolmannella sijalla sekä fyysisen albumilistan ensimmäisellä sijalla. Levyn ensisingle ”Puukottaja” julkaistiin huhtikuussa 2018. Se sai hyvän vastaanoton, ja se oli radiosoitossa mm. YleX:llä ja Radio Rockilla. Toinen single ”Huhtasaareen” julkaistiin 14. syyskuuta 2018. Kolmas, eroja käsittelevä kappale ”Oispa kaljaa” julkaistiin 26. lokakuuta 2018. Yhtyeen levynjulkaisukiertua alkoi Helsingin Nosturista, ja päättyi joulukuun puolivälissä Tampereen Klubille. == Kappaleet == == Lähteet == Luokka:Vuoden 2018 albumit Luokka:Huoran albumit
Maximinus Aixlainen

Pyhä Maximinus Aixlainen (myös Maximin; kuollut 1. vuosisadalla) oli palestiinalainen Aixin ensimmäinen piispa, marttyyri ja pyhimys. Hänen kerrotaan olleen yksi Jeesuksen 72:sta opetuslapsesta ja menneen pyhien Magdalan Marian ja Martan sekä heidän veljensä Lasaruksen kanssa Etelä- Ranskaan. Sanotaan myös, että Maximinus oli sokeana syntynyt mies, jonka Jeesus paransi. Hänet mainitaan vuoden 1914 Martyrologium Romanumissa ja hänen muistopäiväänsä vietetään 8. kesäkuuta. Toisaalta Aixin 1300- ja 1400-luvun messukirjoissa ja breviaareissa häntä muistetaan 7. kesäkuuta, mutta Vezelayn breviaarissa myös 8. kesäkuuta. == Lähteet == Luokka:Kristityt marttyyrit Luokka:Piispat Luokka:Pyhimykset Luokka:Syntymävuosi puuttuu Luokka:Ensimmäisellä vuosisadalla kuolleet
Etiopian presidentti

Etiopian presidentti on Etiopian muodollinen valtionpäämies. Virka on suureksi osaksi seremoniallinen. Ylintä poliittista valtaa käyttää pääministeri. Presidentti valitaan epäsuoralla vaalitavalla: valinnan tekevät maan parlamentin molemmat kamarit. Presidentti valitaan kuusi vuotta kestävälle virkakaudelle, ja sama henkilö voidaan valita korkeintaan kahdelle kaudelle. Viitattu 27.10.2018 == Luettelo Etiopian presidenteistä == Luettelossa on Dergin puheenjohtajat joita pidetään valtionpäämiehinä, mutta niitä ei pidetä presidenttinä. Järjestys alkaa siten, että Etiopian presidentin ensimmäinen virka perustettiin vuonna 1987. Järjestys Valtionpäämies Virkakausi Puoluekanta • Derg (1974–1987) • 1 Aman Mikael Andom (1924–1974) 12\. syyskuuta 1974 17. marraskuuta 1974 sitoutumaton 2 Mengistu Haile Mariam (s.1937) 17\. marraskuuta 1974 28. marraskuuta 1974 3 Tafari Benti (1921–1977) 28\. marraskuuta 1974 3\. helmikuuta 1977 sitoutumaton/armeija 4 Mengistu Haile Mariam (s.1937) 3\. helmikuuta 1977 10\. syyskuuta 1987 Etiopian työväenpuolue (armeija) • Etiopian demokraattinen kansantasavalta (1987–1991) • 4 Mengistu Haile Mariam (s.1937) 10\. syyskuuta 1987 21. toukokuuta 1991 Etiopian työväenpuolue 5 Tesfaye Gebre Kidan (1935–2004) 21\. toukokuuta 1991 28. toukokuuta 1991 • Etiopian siirtymäkauden hallitus (1991–1995) • 6 Meles Zenawi (1955–2012) 27\. toukokuuta 1991 22. elokuuta 1995 EPRDF • Etiopian demokraattinen liittotasavalta (vuodesta 1995) • 7 Negasso Gidada (1943–2019) 22\. elokuuta 1995 8. lokakuuta 2001 EPRDF 8 Girma Wolde-Giorgis (1924–2018) 8\. lokakuuta 2001 7. lokakuuta 2013 sitoutumaton 9 Mulatu Teshome (s.1955) 7\. lokakuuta 2013 25. lokakuuta 2018 EPRDF 10 Sahle-Work Zewde (s.1950) 25\. lokakuuta 2018 7. lokakuuta 2024 sitoutumaton 11 Taye Atske Selassie (s.1956) 7\. lokakuuta 2024 virassa sitoutumaton == Lähteet == *
Martti Launis

Martti Johannes Launis (22. toukokuuta 1946 Helsinki – 29. syyskuuta 2018 Helsinki) oli suomalainen laulaja ja työturvallisuusasiantuntija. Hän oli Agit Prop -yhtyeen perustajajäsen muodostaen sen pitkäikäisen ydinryhmän yhdessä Pekka Aarnion, Monna Kamun ja Sinikka Sokan kanssa. Ennen Agit Propin perustamista Launis lauloi lapsuudenystävänsä Aarnion kanssa Guldkurkorna- yhtyeessä, joka kuului folkmusiikin suomalaisiin pioneereihin. Launis työskenteli pitkään asiantuntijana Työterveyslaitoksella ja julkaisi useita ergonomiaan liittyviä oppaita. Hän kuoli syöpään syyskuussa 2018. Martti Launiksen isä oli pastori Ilmo Launis, ja yksi hänen veljistään on graafikko Mika Launis. == Teoksia == * == Lähteet == == Aiheesta muualla == *Martti Launiksen muistokirjoitus Helsingin Sanomissa Luokka:Suomalaiset laulajat Luokka:Vuonna 1946 syntyneet Luokka:Vuonna 2018 kuolleet